stanford-oval/wikipedia huggingface dataset:
Meds
Kappaleet

| 0 | 1 | 2 |
| --- | --- | --- |
|  Alkuperäinen julkaisu Meds – 2.55 (mukana Alison "VV" Mosshart)  Infra-Red – 3.15  Drag – 3.21  Space Monkey – 3.51  Follow the Cops Back Home – 4.39  Post Blue – 3.11  Because I Want You – 3.22  Blind – 4.01  Pierrot the Clown – 4.22  Broken Promise – 4.20 (mukana Michael Stipe)  One of a Kind – 3.20  In the Cold Light of Morning – 3.52  Song to Say Goodbye – 3.36  |  Yhdysvaltojen julkaisu Meds – 2.55 (mukana Alison "VV" Mosshart)  Infra-Red – 3.15  Drag – 3.21  Space Monkey – 3.51  Follow the Cops Back Home – 4.39  Post Blue – 3.11 (Dave Bascombe Mix)  Because I Want You – 3.22  Blind – 4.01  Lazarus – 3.23  Pierrot the Clown – 4.22  Broken Promise – 4.20 (mukana Michael Stipe)  One of a Kind – 3.20  Song to Say Goodbye – 3.36  UNEEDMEMORETHANINEEDU – 3.30  Running Up That Hill – 4.56 (Kate Bush)  |  Erikoisversion DVD:n sisältö The Death of Nancy Boy – 8:51 (dokumentti)  Twenty Years (live at Wembley 05.11.04) – 6:05 (video)  If Only Tonight We Could Sleep – 4:06 (featuring The Cure, video) Backstage at Live 8 – 4.19  Long Division – 2.44  In the Cold Light of Morning – 4.27 (demo)  I Do – 2.32 (demo)  Pierrot the Clown – 4.58 (demo)  |
Arvostelut

Metacritic: 65/100
AllMusic:
Pitchfork: 5.1/10
Listasijoitukset

#1 - Ranska, Belgia, Itävalta, Sveitsi, Kreikka, Meksiko, Chile
#2 - Saksa
#3 - Suomi, Portugali
#4 - Australia, Italia, Argentiina
#7 - Britannia
#10 - Alankomaat, Tšekki
#12 - Norja
#20 - Tanska
#33 - Ruotsi
#95 - Kanada
#180 - Yhdysvallat (5974 kopiota ensimmäisellä viikollaan)
Mesolóngin laguuni

| Mesolóngin laguuni> Λιμνοθάλασσα Μεσολογγίου |
| --- | --- |
 Auringonlasku Mesolóngin laguunilla.
  Mesolóngin laguuni 
Koordinaatit:  38°20′56″N, 21°19′09″E
Sijainti:  Mesolóngi, Aitolia-Akarnania, Länsi-Kreikka
Valtio:  Kreikka
Merialue:  Patraksenlahti, Joonianmeri, Välimeri
Vesialue:  Mesolóngin–Aitolikón laguunit
Pinta-ala:  112 km²
Keskisyvyys:  1–2 m
Mesolóngin laguuni (kreik. Λιμνοθάλασσα Μεσολογγίου, Limnothálassa Mesolongíou) on laguuni Patraksenlahden pohjoisrannikolla Aitolia-Akarnaniassa Kreikassa. Se on osa Mesolóngin–Aitolikón laguuneja, jotka muodostavat kansallispuiston ja Natura 2000 -alueen.
Mesolóngin laguuni sijaitsee koko Mesolóngin–Aitolikón laguunialueen keskellä Achelóos- ja Évinos-jokien suiden välisellä alueella, laguunille nimen antaneen Mesolóngin kaupungin länsipuolella. Se on suurin alueen laguuneista ja sen pinta-ala on noin 11 200 hehtaaria. Laguuni yhdistyy Patraksenlahteen leveiden salmien välityksellä. Sitä rajaavat Patraksenlahdesta pitkät ja kapeat saaret Éxo Loúros, Prokopánistos, Schoiniás, Kómma ja Ágios Sóstis. Laguunissa sijaitsee suuri määrä pieniä saaria, mukaan lukien Agkinára, Askós, Theodóra, Ntolmás, Póros, Vasiládi, Vromalykés ja Zagarídes. Mesolóngin laguunin pohjoispuolella sijaitsee siihen salmen kautta yhdistyvä Aitolikón laguuni ja itäpuolella Kleísovan laguuni. Laguunin syvyys on pääosin noin 1–2 metriä.
Medusa (Annie Lennox)

| Medusa Annie Lennox |
| --- | --- | --- |

C-kasetin kansikuva.
Studioalbumin tiedot
 Äänitetty : The Aquarium
 Julkaistu: 1995
 Formaatti: C-kasetti
 Tuottaja(t): Stephen Lipson
 Tyylilaji: Pop
 Kesto: 47.11
 Levy-yhtiö: BMG
Annie Lennoxin muut julkaisut
| Diva 1992 | Medusa 1995 | Bare 2003 |
Medusa on laulaja Annie Lennoxin toinen studioalbumi vuodelta 1995. Sen kustansi BMG-levy-yhtiö ja tuotti Stephen Lipson. Levyn äänitti ja miksasi Heff Moraes The Aquarium -studiossa. Esituotannosta vastasi Marius De Vries. Simon Fuller toimi Annie Lennoxin managerina.
Levy sisältää cover-versioita eli muiden aiemmin levyttämää musiikkia. Levykannen tekstissä Lennox kertoo, että hän valitsi levyn kappaleet pikemminkin vaistomaisen mieltymyksen kuin jonkin teeman perusteella. Levy on omistettu Lennoxin perheelle.
Medusan kannen suunnitteli Laurence Stevens, ja valokuva on Bettina Rheimsin käsialaa.
Kappaleet

| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | No More "I Love You's" | D. Freeman / J. Hughes | 4.51 |  |  |  |  |  |  |
| 2. | Take Me to the River | Al Green / M. Hodges | 3.31 |  |  |  |  |  |  |
| 3. | A Whiter Shade of Pale | Keith Reid / Gary Brooker | 5.17 |  |  |  |  |  |  |
| 4. | Don’t Let It Bring You Down | Neil Young | 3.36 |  |  |  |  |  |  |
| 5. | Train in Vain | Joe Strummer / Jones | 4.38 |  |  |  |  |  |  |
| 6. | I Can’t Get Next to You | B. Strong / Norman Whitfield | 3.09 |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Downtown Lights | P. Buchanan | 6.42 |  |  |  |  |  |  |
| 2. | Thin Line Between Love and Hate | R. Poindexter / R. Poindexter / J. Members | 5.53 |  |  |  |  |  |  |
| 3. | Waiting in Vain | Bob Marley | 5.40 |  |  |  |  |  |  |
| 4. | Something So Right | Paul Simon | 3.54 |  |  |  |  |  |  |
Muusikot

Annie Lennox – laulu, kosketinsoittimet, huilu
Stephen Lipson – ohjelmointi, kitara, kosketinsoittimet, basso
Lisäksi mukana ovat
Marius De Vries – kosketinsoittimet, ohjelmointi
Peter-John Vettese – kosketinsoittimet
Andy Richards – kosketinsoittimet
Matthew Cooper – kosketinsoittimet
Louis Jardim – lyömäsoittimet, basso
Tony Pastor – kitara
Dann Gillen – rummut
Neil Conti – rummut
Doug Wimbish – basso
Judd Lander – huuliharppu
Mark Feltham – huuliharppu
Pandit Dinesh – tabla
Kirampal Singh – santoor
James McNally – harmonikka
Danny D – lisäohjelmointi
Steve Sidelnyk – lisäohjelmointi
Anne Dudley – orkesterin, puhaltimien ja jousien sovitukset
Aiheesta muualla

Medusa (Annie Lennox) Discogsissa. (englanniksi)
Kenny Everett

| Kenny Everett> Henkilötiedot |
| --- | --- |
Koko nimi:  Maurice James Christopher Cole
Syntynyt: 25. joulukuuta 1944 Seaforth, Liverpool, Iso-Britannia
Kuollut: 4. huhtikuuta 1995 (50 vuotta) Lontoo
Puoliso:  Lee Middleton (1969–1984)
Aiheesta muualla
IMDb 
Elonet
Kenny Everett (oik. Maurice James Christopher Cole, 25. joulukuuta 1944 Seaforth, Liverpool – 4. huhtikuuta 1995 Lontoo) oli brittiläinen koomikko ja radio- ja televisioesiintyjä.
Alkuvuodet

Everett esiintyi ensimmäisen kerran radiossa, kun hänen BBC:lle lähettämänsä demonauha esitettiin Home Servicen Midweek-ohjelmassa nimellä The Maurice Cole Quarter of an Hour Show. Varsinaisen radio-uransa Everett aloitti Radio London -piraattiradioasemalla. Lakisyistä hän otti käyttöön nimen Kenny Everett yhdysvaltalaisen näyttelijän Edward Everett Hortonin mukaan. Everett kuitenkin erotettiin pian hänen arvosteltuaan aseman kristillisen The World Tomorrow -ohjelman sponsoria. Tämän jälkeen Everett esiintyi lyhyen aikaa Radio Luxemburgilla.
BBC:lle Everett siirtyi 1967. Kun BBC Radio 1 aloitti toimintansa 30. syyskuuta samana vuonna, Everett sai juonnettavakseen keskiviikkoiset Midday Spin -lähetykset. Kolme kuukautta myöhemmin hän sai oman sunnuntaiaamuohjelmansa, ja seuraavana vuonna lyhytikäiseksi jääneen arki-iltaisin esitetyn Foreverett-ohjelman. Everett kuitenkin erotettiin 1970 hänen vitsailtuaan liikenneministerin vaimon saaneen tuoreen ajokorttinsa lahjomalla. Kahta vuotta myöhemmin Everett pyydettiin takaisin, tosin kaikki hänen ohjelmansa nauhoitettiin ennalta ja tarkistettiin ennen esitystä.
Vuonna 1973 Everett siirtyi juuri aloittaneelle Capital Radiolle, jolla hän juonsi aamuohjelmaa arkipäivisin. Capitalilla Everett jatkoi vuoteen 1980 asti, mutta jo 1978 hän oli aloittanut oman televisio-ohjelmansa The Kenny Everett Video Show ITV:llä. Everettillä oli jo aikaisempaakin televisiokokemusta, hän oli muun muassa juontanut Nice Time -ohjelmaa kymmenen vuotta aikaisemmin. Omassa ohjelmassaan Everett käytti elektronisia tehosteita, mukana oli tanssiryhmä Hot Gossip, ja Everettin luomia hahmoja, kuten Sikailija Sid (engl. Sid Snot) ja animaatiohahmo Kapteeni Kremmen. Ohjelma sai useita kansainvälisiä palkintoja.
BBC-vuodet

Tehtyään ITV:lle vielä vuonna 1981 sarjan The Kenny Everett Video Cassette Everett siirtyi BBC:lle tekemään The Kenny Everett Television Show’ta  (myöhemmin The Kenny Everett Show). Tässä sarjassa Everettin esittämiin hahmoihin kuuluivat muun muassa punkkari Gizzard Puke (suom. Yrde Kurkku), hiusmuotoilija Marcel Wave (suom. Viehko Marcel), General Cheeseburger (suom. Kenraali Juustohampurilainen) ja drag-artisti Cupid Stunt, jonka sanomasta ”all done in the best possible taste” -lauseesta muodostui Everettin iskulause. Ohjelmalla oli parhaimmillaan 15 miljoonaa katsojaa. Sketseissään hän parodioi aikakautensa tunnetuimpia artisteja, kuten Elton Johnia ja Barbra Streisandia.
Television jälkeen Everett palasi radioon, jossa hän teki aluksi ohjelmaa BBC Radio 2:lle, kunnes hänet erotettiin vuonna 1984 hänen kerrottuaan loukkaavan vitsin silloisesta pääministeristä, Margaret Thatcherista. Neljä vuotta myöhemmin Everett aloitti juuri perustetulla Capital Gold -asemalla, jolle hän teki päivittäistä ohjelmaa. Tämän työnsä ohessa hän muun muassa esiintyi Lewis Carrollin runoon pohjautuvassa West End -musikaalissa The Hunting of the Snark.
Elokuva

Kenny Everett näyttelee elokuvassa Bloodbath At The House Of Death (1983, suom. Lisää verta pyttyyn, pojat tai Ruuvit löysällä), joka parodioi useita kuuluisia elokuvia, kuten Alien ja E.T. Elokuvassa näyttelee myös muun muassa kauhurooleistaan tunnettu Vincent Price.
Kuolema

Everettillä diagnosoitiin aids vuonna 1993, ja hän kuoli kahta vuotta myöhemmin. Vuotta aikaisemmin hänet oli palkittu elämäntyöstään kultaisella Sony Awardilla.
Aiheesta muualla

Everettin muistokirjoitus The Telegraphin sivustolla (englanniksi)
Medo

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Mohamed Kamara
Syntymäaika: 16. marraskuuta 1987 (ikä 36)
Syntymäpaikka:  Port Loko, Sierra Leone
Pelipaikka: keskikenttä
Pituus: 174 cm
Seura
Seura: HJS
Pelinumero: 6
Seurat
| Vuodet | Seura | O | (M) |
| 2006 | KuPS | 23 | (0) |
| 2007–2010 | HJK | 91 | (13) |
| 2010–2013 | Partizan | 52 | (0) |
| 2013–2015 | Bolton | 52 | (3) |
| 2015 | → Maccabi Haifa (laina) | 16 | (1) |
| 2016 | HJK | 21 | (1) |
| 2016–2018 | Kuwait SC |  ? | (?) |
| 2019 | Kazma |  ? | (?) |
| 2020 | Haka | 18 | (1) |
| 2022–2024 | Gnistan | 30 | (1) |
| 2024– | HJS | 1 | (0) |
Maajoukkue
| 2003 |  Sierra Leone U17 |  ? | (?) |
| 2011–2022 |  Sierra Leone | 33 | (2) |
 Seurajoukkueuran tilastot kattavat vain kansalliset sarjat, päivitetty 16. huhtikuuta 2024.  Maajoukkueuran tilastot päivitetty 18. elokuuta 2023.
Mohamed Kamara eli Medo (s. 16. marraskuuta 1987 Port Loko, Sierra Leone) on sierraleonelainen jalkapalloilija, jolla on myös Suomen kansalaisuus. Hän edustaa Kakkosessa pelaavaa Hämeenlinnan Jalkapalloseuraa. Medo on pelipaikaltaan keskikenttäpelaaja.
Ura

Kotimaassaan Sierra Leonessa Medon seura oli Kallon. Vuonna 2003 hän osallistui Sierra Leonen juniorimaajoukkueen kanssa Suomessa järjestettyihin alle 17-vuotiaiden MM-kilpailuihin, jossa hän pelasi kaikki kolme alkulohkon ottelua Espanjaa, Yhdysvaltoja ja Etelä-Koreaa vastaan. Turnauksen jälkeen hän jäi usean joukkuetoverinsa kanssa Suomeen ja anoi turvapaikkaa.
Medo sijoitettiin Kontiolahden vastaanottokeskukseen ja jatkoi jalkapalloilua Lehmon Pallossa. Saavutettuaan täysi-ikäisyyden ja saatuaan peliluvan vuoden 2005 lopulla hän teki sopimuksen Veikkausliiga-joukkue Kuopion Palloseuran kanssa. Seuraavana keväänä hän voitti KuPSin kanssa Liigacupin ja debytoi Veikkausliigassa 27. huhtikuuta 2006 ottelussa KooTeePeetä vastaan. Tulokaskaudellaan 2006, joka päättyi KuPSin putoamiseen, hän pelasi 23 liigaottelussa.
KuPSin putoamisen jälkeen Medo siirtyi Helsingin Jalkapalloklubiin, jota hän edusti kaudet 2007–2010. HJK:ssa hän voitti Suomen cupin kaudella 2008 ja Suomen-mestaruuden kausilla 2009 ja 2010. Jälkimmäisellä kaudella hänet valittiin Vuoden liigapelaajaksi. Elokuun 2010 lopulla Medo siirtyi serbialaiseen Partizaniin, jonka hän oli kohdannut HJK:n kanssa Mestarien liigan karsinnoissa kuukautta aikaisemmin. Tammikuussa 2013 Medo siirtyi Boltoniin 3,5 vuoden pituisella sopimuksella.
Medo sai Suomen kansalaisuuden vuonna 2010. Hän on ilmaissut halunsa pelata Suomen maajoukkueessa, mikä ei kuitenkaan ole automaattisesti mahdollista hänen Sierra Leonen juniorimaajoukkue-edustuksiensa vuoksi. Medo ja Suomen Palloliitto hakivat Kansainväliseltä jalkapalloliitolta poikkeuslupaa, jota FIFA ei kuitenkaan myöntänyt. Maaliskuussa 2011 Medo valittiin Sierra Leonen maajoukkueeseen, jonka aiemmista kutsuista hän oli kieltäytynyt.
Saavutukset

Suomen-mestaruus: 2009, 2010
Suomen cupin voitto: 2008
Liigacupin voitto: 2006
Vuoden liigapelaaja: 2010
Serbian cupin voitto: 2011
Serbian mestaruus: 2010–2011, 2011–2012
Alle 17-vuotiaiden Afrikan-mestaruushopea: 2003
Aiheesta muualla

Kuvia tai muita tiedostoja aiheesta Medo Wikimedia Commonsissa
Medo Euroopan jalkapalloliiton sivustolla (englanniksi)
Medo Partizanin sivustolla (Arkistoitu – Internet Archive) (serbiaksi)
Metrodoros Koslainen

Metrodoros Koslainen (m.kreik. Μητρόδωρος) (n. 460 eaa.) oli antiikin kreikkalainen pythagoralainen filosofi ja lääkäri. Hän oli Epikharmoksen poika. Monien perheensä jäsenten tavoin hän opiskeli sekä pythagoralaista filosofiaa että lääketiedettä.
Metrodoros kirjoitti tutkielman Epikharmoksen teoksista. Niissä hän esitti Epikharmokseen ja Pythagoraaseen itsensä nojaten, että doorilainen kreikka oli orfilaisten hymnien oikea murre.
Käännös suomeksi
Kaukalopikaluistelu talviolympialaisissa 1992

Vuoden 1992 talviolympialaisten kaukalopikaluistelu järjestettiin 18. helmikuuta – 22. helmikuuta 1992 Albertvillessa, Ranskassa. Tapahtumia oli neljä. Osanottajia oli 86 (44 miestä ja 42 naista). Nuorin osanottaja oli Mie Naito (15 vuotta ja 130 päivää) Japanista ja vanhin Karen Gardiner-Kah (31 vuotta ja 377 päivää) Australiasta.
Miehet > 1000 metriä

| 0 | 1 | 2 |
| --- | --- | --- |
| Mitali | Urheilija | Aika |
| Kultaa |  Ki-Hoon Kim | 1.30,76 |
| Hopeaa |  Frédéric Blackburn | 1.31,11 |
| Pronssia |  Lee Joon-Ho | 1.31,16 |
Miehet > 5000 metrin (4 × 1250 m) viesti

| 0 | 1 | 2 |
| --- | --- | --- |
| Mitali | Urheilija | Aika |
| Kultaa |  Etelä-Korea (Kim Ki-Hoon, Lee Joon-Hoo, Moo Ji-Soo, Song Jae-Kun | 7.14,02 |
| Hopeaa |  Kanada (Frédéric Blackburn, Laurent Daignault, Michel Daignault, Sylvain Gagnon, Mark Lackie) | 7.14,06 |
| Pronssia |  Japani (Yuichi Akasaka, Tatsuyoshi Ishihara, Toshinobu Kawai, Tsutomu Kawasaki) | 7.18,18 |
Naiset > 500 metriä

| 0 | 1 | 2 |
| --- | --- | --- |
| Mitali | Urheilija | Aika |
| Kultaa |  Cathy Turner | 47,04 |
| Hopeaa |  Li Yan | 47,08 |
| Pronssia |  Hwang Ok-Sil | 47,23 |
Naiset > 3000 metrin (4 × 750 m) viesti

| 0 | 1 | 2 |
| --- | --- | --- |
| Mitali | Urheilija | Aika |
| Kultaa |  Kanada (Angela Cutrone, Sylvie Daigle, Nathalie Lambert, Annie Perreault) | 4.36,62 |
| Hopeaa |  Yhdysvallat (Darcie Dohnal, Amy Peterson, Cathy Turner, Nikki Ziegelmeyer) | 4.37,85 |
| Pronssia |  Yhdistynyt joukkue (Yulia Alagulova, Natalia Issakova, Viktoria Troitskaya, Yulia Vlasova) | 4.42,69 |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Etelä-Korea | 2 | 0 | 1 | 3 |
| 2 |  Kanada | 1 | 2 | 0 | 3 |
| 3 |  Yhdysvallat | 1 | 1 | 0 | 2 |
| 4 |  Kiina | 0 | 1 | 0 | 1 |
| 5 |  Japani | 0 | 0 | 1 | 1 |
| 5 |  Pohjois-Korea | 0 | 0 | 1 | 1 |
| 5 |  Yhdistynyt joukkue | 0 | 0 | 1 | 1 |
Mamadou M’Bodje

Mamadou M’Bodje (19. heinäkuuta 1910 Diaby, Ranskan Sudan – 2. syyskuuta 1958 Bamako) oli Ranskan Sudanin edustaja Ranskan parlamentin ylähuoneessa.
M’Bodje opiskeli William Ponty -koulussa ja työskenteli opettajana Sikassossa. Myöhemmin hän toimi Barouélin ja Bougounin koulujen rehtorina.
Ranskan Sudanin opettajien ammattiliittoon kuulunut M’Bodje oli yksi Sudanin edistyspuolueen perustajista. Hänet valittiin edistyspuolueen listalta Ranskan Sudanin edustajaksi Ranskan tasavallan neuvostoon vuosina 1947, 1948 ja 1955.
M’Bodje kuului tasavallan neuvostossa sosialistiryhmään. Hän työskenteli aktiivisesti siirtomaiden hyväksi ja tuli valituksi merentakaisten alueiden komitean puheenjohtajaksi vuonna 1958. Kilpailevan puolueen Sudanin liiton kannattajat lynkkasivat hänet samana vuonna Bamakossa.
Mehtiönkoski

| Mehtiönkoski |
| --- | --- |
Maat:  Suomi
Kunta:  Rautalampi
Koordinaatit:  62.47757°N, 26.81769°E
Joki:  Myhinjoki
Pituus:  500  m
Pudotuskorkeus:  3,7  m
Mehtiönkoski  on Pohjois-Savon Rautalammin Rautalammin reitin Myhin sivureitillä sijaitseva koski. Sen vesi laskee Mehtiöstä Keskisen kautta Pieni-Myhiin. Keskisen ja Pieni-Myhin välissä sijaitsee vielä Kuorekoski.
Yleistä

Mehtiökoski virtaa Hattuhonganvuoren lounaispuolella jyrkkärinteisessä laaksossa, joka alkaa Mehtiön 800 metriä pitkästä ja kapeasta lahdesta. Vuonna 1980 julkaistussa Koski-inventoinnissa ei koskesta ole lainkaan tietoja . Kartasta mitatun kosken pituus on noin 500 metriä. Mehtiön vedenpinnan korkeus on 107,7 metriä mpy. ja koski laskee Keskiseen, jonka pinnankorkeus on 104,0 metriä mpy. Koskelle kertyy pudotusta 3,7 metriä. Koski-inventoinnissa Myhin reittiä kutsuttiin Myhinjoeksi , jonka nimeä käytettiin aikaisemmin yleisesti . Myhinkosken etelärantaan tulee etelästä virtaava metsäpuro, joka alkaa Valkeisesta ja joka virtaa Mustalammen läpi. Myhin reitti yhtyy Rautalammin reittiin Hankavedessä.
Luontoarvoja

Mehtiönkoski on entisöity vuonna 2007 uittoa varten tehtyjen perkauksien jälkeen niin, että taimenet alkaisivat taas kutemaan. Koski on yleinen lupakoski, jossa voi kalaluvan lunastettuaan kalastaa tiettyjen sääntöjen mukaisesti. Samalla luvalla voi kalastaa myös Ahvenkoskella. Saaliiksi tulee ainakin taimenia, mutta villin taimenen osuudesta saaliskaloista ei ole tietoa. Koskessa elää täplärapu .
Aiheesta muualla

Mehtiönkoski visitrautalampi.fi. Rautalampi:  Rautalammin kunta.
Maaseudun yleinen järjestyssääntö

Maaseudun yleinen järjestyssääntö oli Suomessa vuosina 1928–2003 voimassa ollut asetus, joka sisälsi määräyksiä järjestyssäännöistä maaseudulla.
Asetus annettiin 1. kesäkuuta 1928, ja se kumottiin järjestyslain säätämisellä vuonna 2003.
Asetus sisälsi määräyksiä muun muassa yleisestä järjestyksestä ja turvallisuudesta, liikenteen turvaamisesta, kaupanteosta toreilla ja muilla yleisillä paikoilla sekä vieraspaikkakuntalaisiin kohdistuvasta valvonnasta. Lisäksi siinä oli rangaistussäännökset järjestyssääntöjen rikkomisesta.
Aiheesta muualla

Lisää luettavaa aiheesta Asetus joka sisältää maaseudun yleisen järjestyssäännön on Wikiaineistossa
Metrodoros Stratonikeialainen

Metrodoros Stratonikeialainen (m.kreik. Μητρόδωρος, Mētrodōros, lat. Metrodorus; 100-luvun eaa. loppupuoli) oli antiikin kreikkalainen filosofi. Hän oli kotoisin Stratonikeiasta Kaariasta. Metrodoros toimi aluksi epikurolaisessa koulukunnassa, mutta liittyi myöhemmin Karneadeen oppilaana Platonin Akatemiaan.
Se, että Metrodoros hylkäsi epikurolaisuuden, vaikuttaa olleen hyvin harvinaista. Cicero on selittänyt tätä sillä, että Metrodoroksen mukaan Karneadeen akatemialainen skeptisismi oli tapa hyökätä stoalaisia vastaan heidän omalla maaperällään. Metrodoros katsoi, että Karneades oli todellisuudessa Platonin lojaali seuraaja. Cicero puhuu Metrodoroksesta tulisena ja vuolaana puhujana.
Käännös suomeksi
Maantiepyöräilyn maailmancup

Maailmancupin johtajan tunnuksena käytetty paita.
Maantiepyöräilyn maailmancup oli UCI:n vuosina 1989–2004 järjestämä maantiepyöräilyn kilpailusarja. Maailmancup korvasi sitä edeltäneen Super Prestige Pernod -kilpailusarjan. Maailmancupiin kuului vuosittain 10–12 osakilpailua, jotka kaikki olivat yhden päivän kilpailuja. Sarjaan kuuluivat joka vuosi Milano–San Remo, Flanderin ympäriajo, Pariisi–Roubaix, Liège–Bastogne–Liège, Lombardian ympäriajo, Züri-Metzgete, Pariisi–Tours, Amstel Gold Race ja Clásica de San Sebastián sekä vuodesta 1998 alkaen HEW Cyclassics. Lisäksi ohjelmassa oli kilpailuja muun muassa Isossa-Britanniassa, Kanadassa ja Japanissa.
Paolo Bettini voitti maailmancupin kokonaiskilpailun kolme kertaa, vuosina 2002–2004. Kahteen kokonaisvoittoon ylsivät Maurizio Fondriest, Johan Museeuw ja Michele Bartoli. Maailmancupin korvasi vuodesta 2005 alkaen UCI ProTour.
Kokonaiskilpailun tulokset

| Vuosi | 1 | 2 | 3 |
| --- | --- | --- | --- |
| 1989 |  Seán Kelly |  Tony Rominger |  Rolf Sørensen |
| 1990 |  Gianni Bugno |  Rudy Dhaenens |  Seán Kelly |
| 1991 |  Maurizio Fondriest |  Laurent Jalabert |  Rolf Sørensen |
| 1992 |  Olaf Ludwig |  Tony Rominger |  Davide Cassani |
| 1993 |  Maurizio Fondriest |  Johan Museeuw |  Maximilian Sciandri |
| 1994 |  Gianluca Bortolami |  Johan Museeuw |  Andrei Tšmil |
| 1995 |  Johan Museeuw |  Andrei Tšmil |  Mauro Gianetti |
| 1996 |  Johan Museeuw |  Andrea Ferrigato |  Michele Bartoli |
| 1997 |  Michele Bartoli |  Rolf Sørensen |  Andrea Tafi |
| 1998 |  Michele Bartoli |  Léon van Bon |  Andrea Tafi |
| 1999 |  Andrei Tšmil |  Michael Boogerd |  Frank Vandenbroucke |
| 2000 |  Erik Zabel |  Andrei Tšmil |  Francesco Casagrande |
| 2001 |  Erik Dekker |  Erik Zabel |  Romāns Vainšteins |
| 2002 |  Paolo Bettini |  Johan Museeuw |  Michele Bartoli |
| 2003 |  Paolo Bettini |  Michael Boogerd |  Peter Van Petegem |
| 2004 |  Paolo Bettini |  Davide Rebellin |  Óscar Freire |
Metrobudivnykivin metroasema (Harkovan metro)

| Metrobudivnykiv |
| --- | --- |

 Harkovan metro 
Perustiedot
Metrolinjat:  Oleksijivska-linja
Sijainti:  49°58′43″N, 36°15′46″E
Paikkakunta:  Harkova, Ukraina
Avattu:  6. toukokuuta 1995
Rakenne
Tyyppi:  tunneliasema
Metrobudivnykiv (ukr. Метробудівників, ven. Метростроителей, Metrostroitelei) on Harkovan metron Oleksijivska-linjan eteläinen pääteasema. Sen pohjoispuolella on Zah’ysnykiv Ukrajinyn metroasema. Suunnitteluvaiheessa aseman nimi oli Pleh’anivska (ukr. Плеханівська, ven. Плехановская, Plehanovskaja). Vuonna 2000 se nimettiin H. I. Vaštšenkon mukaan, mutta sen nimeksi palautettiin pelkkä Metrobudivnykiv osana Ukrainan dekommunisaatiotoimenpiteitä. Asema on yhteydessä H’olodnohirsko-Zavodska-linjan Sportyvnan metroasemaan.
Metrodoros Ateenalainen

| Metrodoros Ateenalainen> Μητρόδωρος ὁ Ἀθηναῖος.Henkilötiedot |
| --- | --- |
Syntynyt: 100-luku eaa. Ateena
Ammatti:  taidemaalari, filosofi
Metrodoros Ateenalainen (m.kreik. Μητρόδωρος ὁ Ἀθηναῖος, Mētrodōros ho Athēnaios, lat. Metrodorus Atheniensis; 100-luvun eaa. puoliväli) oli antiikin kreikkalainen taidemaalari ja filosofi, joka oli kotoisin Ateenasta.
Plinius vanhempi kertoo, että kun Aemilius Paullus kävi Ateenassa voitettuaan Makedonian kuningas Perseuksen vuonna 168 eaa., hän pyysi ateenalaisia lähettämään parhaan filosofinsa opettamaan lapsiaan ja parhaan taidemaalarinsa tekemään maalauksen voitostaan. Ateenalaiset valitsivat Metrodoroksen kyvyikkäimpänä kumpaankin tehtävään, ja Paullus oli tyytyväinen valintaan.
Maantiejuoksun Suomen-mestaruuskilpailut

Maantiejuoksun Suomen-mestaruuskilpailut (SM-maantiejuoksut) ovat vuosittain järjestettävät yleisurheilun Suomen-mestaruuskilpailut maantiejuoksussa. Vuodesta 1996 lähtien miehet ja naiset ovat kilpailleet puolimaratonin mittaisella matkalla. Vuosina 1989–1995 miehet juoksivat 20 ja naiset 15 kilometriä. Vuosina 1989–1991 kilpailu juostiin lokakuussa, mutta nykyään SM-maantiejuoksut järjestetään keväällä, yleensä huhtikuun puolivälissä.
Suomen Urheiluliiton mestaruuskilpailusääntöjen mukaan maantiejuoksun SM-kisojen kilpailureitti sijoitetaan kovapintaiselle alustalle (esim. asfaltti) jyrkkiä mutkia ja suuria korkeuseroja välttäen sekä käyttäen hyväksi ulkoilu- ja kävelyteitä tai liikenteeltä eristettyä ajoradan osaa.